**СПАЈАЊЕ ПОСТУПКА ИЗДАВАЊА САГЛАСНОСТИ НА ОГРАЂИВАЊЕ ЛОВИШТА СА ПОСТУПКОМ ИЗДАВАЊА САГЛАСНОСТИ НА ЛОВНУ ОСНОВУ, ПРОГРАМ ГАЗДОВАЊА ЗА ОГРАЂЕНИ ДЕО ЛОВИШТА И ПРОГРАМ НАСЕЉАВАЊА ДИВЉАЧИ**

|  |  |
| --- | --- |
| **Назив административног поступка**  | **Сагласност на ограђивање ловишта** |
| **Шифра поступка** | **202.00.0008** |
| **Регулаторно тело****(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о дивљачи и ловству („Сл. гласник РС”, бр. 18/10 и 95/18)
 |
| **Прописи које треба променити /донети/укинути да би се спровеле препоруке** | Измена Законa о дивљачи и ловству („Сл. гласник РС”, бр. 18/10 и 95/18) предвиђена препоруком на републичком нивоу. |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА**
 |
| Поступак издавања сагласности на ограђивање ловишта се спроводи како на републичком нивоу, тако и на нивоу Аутономне покрајине Војводине. У оквиру Програма за поједностављење административних поступака и регулативе „еПапир“, спроведене су анализе и израђене препоруке за оптимизацију административних поступка на републичком нивоу. Након спроведене анализе, дата је препорука да се у циљу оптимизације поступка, предметни поступак споји са поступком „Сагласност на планска документа у ловству“. Наведена препорука усвојена је кроз Програм за поједностављење административних поступака и регулативе „е-Папир” за период 2019 - 2021. године, који је Влада усвојила дана 29. јула 2019. године.Сходно наведеном предлаже се спајање поступка „Сагласност на ограђивање ловишта“ и поступка „Сагласност на ловну основу, програм газдовања за ограђени део ловишта и програм насељавања дивљачи“, по узору како је то урађено на републичком нивоу. У прилогу ове препоруке налази се Препорука 16.04.0025. којом је предвиђено спајање напред наведених поступака на републичком нивоу.  |
| 1. **САЖЕТАК ПРЕПОРУКА**
 |
| Потребно је овај поступак спојити са поступком 202.00.0009 Сагласност на ловну основу, програм газдовања за ограђени део ловишта и програм насељавања дивљачи. |
| 1. **ОБРАЗЛОЖЕЊЕ**
 |
| **3.1 Спајање поступка**Имајући у виду чињеницу да је усвојена препорука за спајање овог поступка са поступком давања сагласности на планска документа у ловству на републичком нивоу и припремљена измена Закона о дивљачи и ловству ("Сл. Гласник РС“ бр.18/2010) и Правилника о садржини и начину израде планских докумената у ловству ("Сл. Гласник РС“ бр. 9/2012) предлажемо да се на нивоу Аутономне покрајине овај поступак споји са поступком Сагласност на ловну основу, програм газдовања за ограђени део ловишта и програм насељавања дивљачи и на тај начин се усагласи са поступком на републичком нивоу. Како је образложено у препоруци на републичком нивоу, овај поступак по сили закона захтева и покретање поступак измене планског документа и за подносиоца захтева је једноставније и целисходније да ови поступци буду спојени. ***За примену ове препоруке, није потребна измена прописа.*** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| **1****НАЦРТ** **ЗАКОН О ИЗМЕНАМА И ДОПУНАМА ЗАКОНА О ДИВЉАЧИ И ЛОВСТВУ**Члан 1.У закону о дивљачи и ловству („Службени гласник РС“ број: 18/2010-68) у члану 37. став 1. речи „и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство“ бришу се. Члан 2.У члану 49. став 2. мења се и гласи:„Министарство, а на територији аутономне покрајине надлежни покрајински орган, даје сагласност на ловну основу, програм газдовања за ограђени део ловишта и програм насељавања дивљачи након прибављања одлуке управљачких органа корисника ловишта.“Члан 3.Овај закон ступа на снагу осмог дана од дана објављивања у „Службеном гласнику Републике Србије“. **2****НАЦРТ** **ПРАВИЛНИК О ДОПУНАМА ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ**Члан 1.У Правилнику о садржини и начину планских докумената у ловству („Службени гласник РС“ број: 9/2012-91) после члана 34. додаје се члан 34а. који гласи:„Накнаде за израду ловне основе и за ревизију ловне основе одређене су овим правилником и то у следећим износима:1) Накнада за израду ловне основе исноси 20.000,00 динара2) Накнада за ревизију ловне основе износи 15.000,00 динара  Накнаде се уплаћују на посебан рачун Управе за шуме.“ Члан 2.Овај правилник ступа на снагу осмог дана од дана објављивања у „Службеном гласнику Републике Србије“. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| **1****ПРЕГЛЕД ОДРЕДБИ ЗАКОНА О ДИВЉАЧИ И ЛОВСТВУ** **КОЈЕ СЕ МЕЊАЈУ И ДОПУЊУЈУ** Члан 37. Део ловишта се може ограђивати ако је власник земљишта дао сагласност ~~и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство.~~ Површина ограђеног терена за обуку паса не може бити већа од 5 hа.  Члан 49. Програм развоја ловног подручја, ловну основу, годишњи план, програм газдовања за ограђени део ловишта и програм насељавања дивљачи израђује правно лице регистровано за обављање послова планирања у ловству које има запослено лице са лиценцом за израду планских докумената. ~~Ловна основа, програм газдовања за ограђени део ловишта и програм насељавања дивљачи доноси се по претходно прибављеној сагласности Министарства, а на територији аутономне покрајине надлежног покрајинског органа.~~МИНИСТАРСТВО, А НА ТЕРИТОРИЈИ АУТОНОМНЕ ПОКРАЈИНЕ НАДЛЕЖНИ ПОКРАЈИНСКИ ОРГАН, ДАЈЕ САГЛАСНОСТ НА ЛОВНУ ОСНОВУ, ПРОГРАМ ГАЗДОВАЊА ЗА ОГРАЂЕНИ ДЕО ЛОВИШТА И ПРОГРАМ НАСЕЉАВАЊА ДИВЉАЧИ НАКОН ПРИБАВЉАЊА ОДЛУКЕ УПРАВЉАЧКИХ ОРГАНА КОРИСНИКА ЛОВИШТА. Министарство расписује јавни конкурс за израду програма развоја ловног подручја, у року од 90 дана од дана установљења ловног подручја, односно најкасније шест месеци пре истека времена за које је донет претходни програм. Министар ближе прописује садржину и начин израде програма развоја ловног подручја, ловне основе, годишњег плана, програма газдовања за ограђени део ловишта и програма насељавања дивљачи.      **2** **ПРЕГЛЕД ОДРЕДБИ ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ КОЈИ СЕ ДОПУЊУЈУ**ЧЛАН 34А. НАКНАДЕ ЗА ИЗРАДУ ЛОВНЕ ОСНОВЕ И ЗА РЕВИЗИЈУ ЛОВНЕ ОСНОВЕ ОДРЕЂЕНЕ СУ ОВИМ ПРАВИЛНИКОМ И ТО У СЛЕДЕЋИМ ИЗНОСИМА:1. НАКНАДА ЗА ИЗРАДУ ЛОВНЕ ОСНОВЕ ИСНОСИ 20.000,00 ДИНАРА
2. НАКНАДА ЗА РЕВИЗИЈУ ЛОВНЕ ОСНОВЕ ИЗНОСИ 15.000,00 ДИНАРА

НАКНАДЕ СЕ УПЛАЋУЈУ НА ПОСЕБАН РАЧУН УПРАВЕ ЗА ШУМЕ. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Ове уштеде износе 100% укупних директних трошкова привредних субјеката у поступку.Препоруке ће допринети поједностављењу поступка за привредне субјекте. |